
ΑΠΟΦΑΣΕΙ Σ 

Αριθμ. οικ.2010 

Χαρακτηρισμός ως διατηρητέου του κτιρίου του 2ου 
Δημοτικού Σχολείου (πρώην Ιο Δημοτικό Σχολείο), 
σε οικόπεδο επί των οδών Ν. Κυριακίδη και Γ. Κυ- 
ρίμη στη Μενεμένη Θεσσαλονίκης, ιδιοκτησίας του 
Δήμου Αμπελοκήπων - Μενεμένης και καθορισμός 
ειδικών όρων και περιορισμών δόμησης αυτού. 

Ο ΥΠΟΥΡΓΟΣ 

ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις: 

ο) Του Ν. 1577/1985 (ΦΕΚ 210Α') «Γενικός Οικοδομι¬ 
κός Κανονισμός» και ειδικότερα του άρθρου 4 αυτού, 
όπως το άρθρο αυτό τροποποιήθηκε με το Ν. 1772/1988 
(ΦΕΚ 91Α') και αντικαταστάθηκε με το άρθρο 3 του 
Ν.2831/2000 (ΦΕΚ 140Α') «Τροποποίηση των διατάξεων 
του Ν.1577/1985 «Γενικός Οικοδομικός Κανονισμός» και 
άλλες πολεοδομικές διατάξεις». 

β) Του Π.Δ. 358/1986 (ΦΕΚ 158Α') «Καθορισμός αρμοδιο¬ 
τήτων Υπουργείου Βόρειας Ελλάδας» και ειδικότερα του 
άρθρου 2 παρ. δ (αα), που αναφέρονται στο χαρακτη¬ 
ρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

γ) Του Π.Δ. 110/2011 (ΦΕΚ243/Α/11-11-11) «Διορισμός Αντι¬ 
προέδρων της Κυβέρνησης, Υπουργών, Αναπληρωτών 
Υπουργών και Υφυπουργών». 

δ) Των άρθρων 54 και 90, του Π.Δ. 63/2005 «Κωδικο¬ 
ποίηση της νομοθεσία για την Κυβέρνηση και τα Κυ¬ 
βερνητικά όργανα» (ΦΕΚ Α' 98/22-4-2005). 

ε) Του Π.Δ. 185/2009 (ΦΕΚ 213/Α707.10.2009) και ειδι¬ 
κότερα του άρθρου 3 που αναφέρεται στην μετατρο¬ 
πή του Υπουργείου Μακεδονίας - Θράκης σε Γενική 
Γραμματεία Μακεδονίας - Θράκης και τη μεταφορά 
αυτού ως σύνολο αρμοδιοτήτων, υπηρεσιών, θέσεων 
και προσωπικού στο Υπουργείο Εσωτερικών. 

στ) Του Π.Δ. 96/2010 (ΦΕΚ 170/Α728-09-2010) και ειδικό¬ 
τερα του άρθρου 2, που αναφέρεται στη μεταφορά της 
Γενικής Γραμματείας Μακεδονίας-Θράκης στο Υπουρ¬ 
γείο Οικονομίας, Ανταγωνιστικότητας και Ναυτιλίας ως 
σύνολο αρμοδιοτήτων, θέσεων και προσωπικού από το 
Υπουργείο Εσωτερικών, Αποκέντρωσης και Ηλεκτρονι¬ 
κής Διακυβέρνησης. 


ζ) Του ΠΔ 65/11 (ΦΕΚ 147/Α727-6-11) και ειδικότερα του 
άρθρ. 4 που αναφέρεται στη συγχώνευση του Υπουρ¬ 
γείου Οικονομίας, Ανταγωνιστικότητας και Ναυτιλίας 
και του Υπουργείου Θαλάσσιων Υποθέσεων, Νήσων και 
Αλιείας στο Υπουργείο Ανάπτυξης, Ανταγωνιστικότητας 
και Ναυτιλίας. 

η) Του ΠΔ 85/2012 (ΦΕΚ 141/Α721-6-12) και ειδικότε¬ 
ρα του άρθρ. 7 που αναφέρεται στην επανίδρυση του 
Υπουργείου Μακεδονίας και Θράκης με το σύνολο των 
υπηρεσιών, αρμοδιοτήτων, οργάνων, θέσεων και προ¬ 
σωπικού που έχει η υφιστάμενη κατά την έκδοση του 
ΠΔ/τος Γενική Γραμματεία Μακεδονίας - Θράκης του 
πρώην Υπουργείου Ανάπτυξης, Ανταγωνιστικότητας και 
Ναυτιλίας και των φορέων που αυτή επόπτευε, η οποία 
και καταργείται. 

2. Την από 16.3.2012 αιτιολογική έκθεση για την έκ¬ 
δοση υπουργικής απόφασης για τον χαρακτηρισμό ως 
διατηρητέου του κτιρίου του 2ου Δημοτικού Σχολείου 
(πρώην Ιο Δημοτικό Σχολείο), σε οικόπεδο επί των οδών 
Ν. Κυριακίδη και Γ. Κυρίμη στη Μενεμένη Θεσσαλονίκης, 
ιδιοκτησίας του Δήμου Αμπελοκήπων - Μενεμένης και τον 
καθορισμό ειδικών όρων και περιορισμών δόμησης αυτού, 
του Τμήματος ΠΕ.ΧΩ.Δ.Ε. της Διεύθυνσης Περιβάλλοντος 
και Υποδομών της Γ.Γ.ΜΑ.Θ., αποφασίζουμε: 

Χαρακτηρίζεται ως διατηρητέο το κτίριο του 2ου 
Δημοτικού Σχολείου (πρώην Ιο Δημοτικό Σχολείο), σε 
οικόπεδο επί των οδών Ν. Κυριακίδη και Γ. Κυρίμη στη 
Μενεμένη Θεσσαλονίκης, ιδιοκτησίας του Δήμου Αμπε¬ 
λοκήπων - Μενεμένης, για τους παρακάτω λόγους: 

α) Το κτίριο είναι αξιόλογο με ιδιαίτερα αρχιτεκτονικά 
και μορφολογικά στοιχεία. 

β) Αποτελεί σημαντικό κτίριο της περιοχής, συνδεδε- 
μένο με την σχολική παιδεία των κατοίκων. 

γ) Διαθέτει στοιχεία του πρώιμου μοντερνισμού της 
εποχής του μεσοπολέμου στην Θεσσαλονίκη. 

δ) Βρίσκεται σε ιδιαίτερα κεντρικό σημείο της πε¬ 
ριοχής και συμβάλλει στην ανάδειξη της εικόνας του 
αστικού τοπίου. 

2. Επιτρέπεται και είναι επιθυμητή η αποκατάσταση 
στην αρχική μορφή των μεταγενέστερων επεμβάσεων 
που αλλοιώνουν σήμερα το κτίριο π.χ εξωτερικά κου- 
φωμάτα, μονώσεις, σιδεριές ανοιγμάτων, ψευδοροφές, 
εσωτερικές και εξωτερικές βαφές, καμινάδα του λεβη¬ 
τοστασίου και την πρόχειρη κατασκευή για την είσοδο 
στο υπόγειο. 

3. Στο χαρακτηριζόμενο διατηρητέο κτίριο απαγορεύ¬ 
εται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων του 
και γενικά κάθε επέμβαση που θίγει τον αρχιτεκτονικό 
χαρακτήρα και αλλοιώνει τη μορφή του. 

4. Επιτρέπεται η επισκευή, ο εκσυγχρονισμός των 
εγκαταστάσεων, η στατική ενίσχυση, η εσωτερική επέμ¬ 
βαση στη διαρρύθμιση του κτιρίου για λόγους στατικούς 
και λειτουργικούς, χωρίς αλλοίωση του αρχιτεκτονικού 
και μορφολογικού του χαρακτήρα και των βασικών αρ¬ 
χών της σύνθεσής του. 

5. Απαγορεύεται η τοποθέτηση φωτεινών ή μη επι¬ 
γραφών και διαφημίσεων στις στέγες και στις όψεις του 
διατηρητέου κτιρίου, πλην των αναγκών, περιορισμένων 
διαστάσεων επιγραφών, στην ελληνική γλώσσα, που 
υποδηλώνουν τη χρήση του. 

6. Για κάθε επέμβαση στο εσωτερικό ή στο εξωτερικό 


του διατηρητέου κτιρίου, για κάθε τοποθέτηση μικρο- 
επιγραφών, απαιτείται ο έλεγχος της μελέτης από το 
αρμόδιο Συμβούλιο Αρχιτεκτονικής και η έγκριση αυτής 
από τη αρμόδια Διεύθυνση Περιβάλλοντος και Υποδο¬ 
μών του Υπουργείου Μακεδονίας - Θράκης εκτός εάν 
εμπίπτει στην εγκύκλιο 1714/24-06-2011 της Γ.Γ.ΜΑ.Θ. 

7. Κάλυψη δαπάνης : Από τις διατάξεις της απόφασης 
δεν προκαλείται δαπάνη σε βάρος του κρατικού προϋ¬ 
πολογισμού ή του προϋπολογισμού του οικείου Ο.Τ.Α 

8. Η ισχύς της απόφασης αυτής αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 2 Ιουλίου 2012 

Ο ΥΠΟΥΡΓΟΣ 

ΘΕΟΔΩΡΟΣ ΚΑΡΑΟΓΛΟΥ 

